钦定古今图书集成/明伦汇编/氏族典/第626卷 > 拓跋诠
## 钦定古今图书集成/明伦汇编/氏族典/第626卷 > 拓跋诠

按《魏书安乐王传》：“安乐王长乐子诠，字搜贤，袭爵。世
宗初，为凉州刺史，在州贪秽，政以贿成。后除定州刺
史。及京兆王愉之反，诈言国变在北，州镇咸疑朝廷
有舋，遣使观诠动静。诠具以状告，州镇帖然。愉奔信
都，诠与李平、高殖等四面攻烧，愉突门而出。寻除侍
中，兼以首告之功，除尚书左仆射。薨，谥曰武康。”